Wegkruipertjie | Herriemerrie
Daar word beweer dat die wêreld klein is. In baie gevalle is dit skokkend presies hoe klein dit is. Daar is byvoorbeeld die teorie van “7 degrees of separation”. Dit behels basies dat daar 7 mense tussen jou en enige persoon op aarde is. ‘n Geval van A ken B wat vir C ken tot jy by die spesifieke persoon uitkom. Dit klink gek, nie waar nie? Tog – ek ken iemand wat die koningin van Engeland se hand geskud het. Dus is daar een persoon tussen my en Elizabeth.
Kyk ook hoe maklik dit is om op enige punt op aarde te kom. ‘n Mens kan deesdae tot in Antartika gaan vakansie hou as dit jou behaag. Toegegee, jy moet diep sakke hê daarvoor. Nogtans is dit verstommend hoeveel mense die wêreld plat toer met los werkies. Waarmee hulle gaan aftree, weet ek nie, maar hulle sal baie stories hê om op die ouetehuis se stoep te vertel.
Is dit dan nie verstommend hoe iets net tussen neus en ore kan verdwyn nie. Ek kon byvoorbeeld vanoggend nie die spesifieke broek kry wat ek wou aantrek nie. Dit was nie in my kas nie, dit was nie in die spaarkamer se kas nie en dit was nie in die wasgoedmandjie nie. Ek is seker dit is iewers, maar vet alleen weet waar.
Dan praat ons nie eers van leeu se kind wat al amper ‘n maand lank in die Karoo rondloop nie. Hulle kry hier en daar ‘n spoor, maar vuilbaard word nie met ‘n oog gesien nie. Die beste spoorsnyers en tegnologie word ingespan, maar die mannetjie wys hoekom hy die koning van die oerwoud (of semi-woestyn) is.
Malaysian Airlines se vlug 370 is nou nog na 5 jaar soek. Ons praat van ‘n massiewe vliegtuigwrak wat net verdwyn het. Hier en daar is daar ‘n stuk gekry, maar die romp met al die siele daarin, is weg. Iets wat mense nog vir jare gaan fasineer. Dit het immers dekades geneem om die Titanic se wrakstukke op te spoor en hulle het geweet waar dit gesink het.
Mense kan ook nog verdwyn. Dink maar aan die sogenaamde “Vermisde meisies”. Hulle is al 3 dekades weg en niks van hulle is al gekry nie.
Die wêreld mag dalk klein wees, maar daar is baie goeie wegsteek / wegkruiphoekies? Wie weet, dalk is daar net een wegsteekhoekie waarvan bittermin weet.
Breinvasbrand: Wat was die naam van die tier wat oppad na die veearts uit die bakkie gespring het waarmee hy vervoer was en ‘n paar dae soek was?
Breinlosbrand: Hesterleynel was reg met Tinkerbell.
« Net een klap REGTIG? »
Vuurvliegie se lekkervurigeaffêre (10:00:17) :
Daai sirkels van konneksie – mens weet nooit wie ken wie nie, daarom is dit wys om wag voor die mond in diens te hou. Ek het nou lekker gelees! (Daai tier was Panjo van Mpumalanga, as my onthou nog werk)
Xena Phoenix (09:23:27) :
Die wag voor my mond is al lankal deur die wurms opgeëet. 😉
Vuurvliegie se lekkervurigeaffêre (09:24:20) :
Kom ons stig ‘n waglose mond klub …🤣
Toortsie (11:15:21) :
Niemand wil hoor nie, ek sê nog altyd daai vliegtuig is deur die gat in die lug, daardie selfde gat waarheen soveel van my gied al die jare verdwyn het.
Xena Phoenix (09:24:53) :
Snaaks hoe almal van die gat in die osoonlaag lankal vergeet het. Daar is vir jou ‘n goeie argument om dit toe te stop.
Toortsie (09:29:39) :
Dink jy die gate is in elk geval daar, glad nie ‘n gat in die osoonlaag nie?
Toortsie (09:32:18) :
Ek het darem nou uiteindelik kans gelry om jou te laat weet dat ek van jou geskinder het, hoor. So, as jy dit nog nie weet nie, dan weet jy dit beslis nou.
Xena Phoenix (09:40:58) :
Om ‘n mens se blog maniere so te vergeet. 😉
HesterLeyNel (11:42:00) :
Dieselfde gat waardeur die sokkies uit die wasmasjien verdwyn.
Xena Phoenix (09:26:22) :
Die wasmasjien is kop in een mus met die gat. Kom ons verbrand al die wasmasjiene. Dit sal ‘n les vir die ander wees.
HesterLeyNel (09:49:36) :
Wag, ek moet eers my plek in die nudistekolonie bespreek. Ek was so wragtag niks met die hand nie.
Xena Phoenix (10:00:53) :
Man, koop ‘n masjien wat sy les geleer het. Hopelik skrik hulle so groot dat jou vuil klere vanself – sonder verlies of skade – skoon en netjies terug in jou kas gaan kom.
HesterLeyNel (10:01:25) :
Xena Phoenix (10:12:09) :
Of negative reinforcement. 😉
Die gat in die lug – toortsie.com (09:31:28) :
[…] dat daardie vliegtuig wat net so in die lug in verdwyn het, deur daardie einste gat is. Ek sien Xena praat ook vandag weer van hom en waar hy kan […]
Hier "blok" Ek! oor REGTIG?
Olga oor REGTIG?
Positief oor REGTIG?
verons oor Gesoek: ‘n Vermaaklike R…
Toortsie oor REGTIG?
Xena Phoenix oor Wegkruipertjie
HesterLeyNel oor Wegkruipertjie
Internasionale dag vir Vroue
Perdemis Kies Maand Maart 2019 Oktober 2018 September 2018 Augustus 2018 April 2018 Maart 2018 Februarie 2018 Januarie 2018 November 2017 Oktober 2017 September 2017 Augustus 2017 Julie 2017 Mei 2017 Maart 2017 Februarie 2017 Januarie 2017 Oktober 2016 September 2016 Augustus 2016 Julie 2016 Junie 2016 Mei 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 Augustus 2009
Stalle Kies Kategorieë Advent (19) Avonture van Laviga en Lispiek (2) Doen goed (23) Feetjie sake (7) Filosofiese kots (54) Foto van die week (10) Fun and Games (393) Galbraak (76) Gaste (2) Gevleuelde woorde (23) Goedhartigheid (5) Griewe (84) Grondwet (1) Hardloop (1) Huiswerk (75) Iets interessant (13) Kennis en Inligting (61) Koerant (241) Laviga op Vrydag (164) Lekker wonder (4) Molshoop (7) Musiek (42) Nuwe Bladsy (1) Oplossing (101) Ouma Heldina (1) Politieke Bollie (8) Praatjies (322) RIV (24) Shot Left (2) So Wroeg ons (253) Soeklig fokus (27) Sondag Poging (15) spekskiet (32) Spookstories (2) Staande Applous (49) Storie Soek (69) Uncategorized (40) Voet in die mond (3) Wie het jou predikant gemaak? (5) Wie is dit? (1)
Sluit aan by 199 ander intekenaars